Jelasin soal Pasamakmuran Bangsa-Bangsa  dalam bahasa sunda dong

Pasamakmuran Bangsa-Bangsa (, baheulana Pasamakmuran Britania (), nyaéta hiji organisasi antarpamaréntah ti 54 nagara anggota merdika. Sadaya anggota iwal Mosambik jeung Rwanda baheulana mangrupa bagian ti Kakaisaran Britania, asalna Pasamakmuran diwangun.

Sadaya nagara anggota gawé babarengan dina hiji tujuan, sakumaha diguratkeun dina Déklarasi Singapura. Tujuanana di antarana nyieun pamaréntahan nu ngarojong kana démokrasi, hak asasi manusa, pamaréntahan nu hadé, rule of law, kabébasan individu, egalitarianisme, perdagangan bébas, multilateralisme, sarta karapihan dunya.

Kagiatan dina Pasamakmuran Bangsa-Bangsa dilaksanakeun liwat Sékrétariat Pasamakmuran Bangsa-Bangsa, diluluguan ku Sékrétaris Jéndral, sarta patepungan dua taunan Pupuhu Pamaréntahan Nagara Pasamakmuran Bangsa-Bangsa. Lambang asosiasi nagara-nagara ieu nyaéta Pupuhu Pasamakmuran Bangsa-Bangsa, nu ayeuna dipibanda ku Ratu Elizabeth II. Elizabeth II ogé minangka ratu, sacara kapisah jeung indepénden, ti 16 nagara anggota Pasamakmuran Bangsa-Bangsa, nu kawanoh salaku "Kakawasaan Pasamakmuran".